open-index/open-wikipedia-markdown huggingface dataset:
Ministry

***Ministry*** ir amerikāņu industriālā metāla grupa, ko 1981. gadā izveidoja Als Jorgensens. *Ministry* savas darbības laikā kļuva par vieniem no industriālā metāla pamatlicējiem un arī vieniem no šī žanra pelnošajiem māksliniekiem. Visveiksmīgākais *Ministry* ieraksts ir 1992. gadā izdotais albums *[[Psalm 69: The Way to Succeed and the Way to Suck Eggs]]*, kas tika pārdots ASV vairāk kā miljons eksemplāros. 2008. gadā pēc 27 gadu aktīvas darbības Jorgensens nolēma pārtraukt grupas darbību.

## Mūzikas stils
*Ministry* sākotnēji nespēlēja industriālo metālu, to mūzikas žanru, ar ko grupa ir visvairāk pazīstama. Pirmajos divos *Ministry* albumos *[[With Sympathy]]* un *[[Twitch]]* dominēja sintpops. Ja 1983. gada albums *With Sympathy* bija daudz maigāks savā skanējumā, kas savukārt bija par iemeslu tobrīdējās ierakstu kompānijas spiedienam, tad 1986. gadā izdotais albums *Twitch* iezīmēja virzību uz daudz agresīvāku mūzikas stilu, kas bija tuvāks postindustriālās mūzikas novirzienam EBM.

Sākot ar 1988. gada albumu *[[The Land of Rape and Honey]]* grupas mūzika sāka dominēt smagā metāla ģitāras rifi, tomēr joprojām līdzās pastāvēja arī industriālajai mūzikai raksturīgi elementi un skaņas formas. Šīs proporcijas starp smago metālu un industriālo mūziku konsekventi mazinājās grupai izdodot aizvien jaunus albumus, tomēr divi industriālajai mūzikai raksturīgie elementi — semplu lietojums un distorsēts vokāls — palika par neatņemamu *Ministry* mūzikas sastāvdaļu līdz pat 2008. gadam.

Grupas mūzikā ir sastopamas arī citu smagā metāla apakšžanru raksturīgas īpašības. Piemēram, grupas 1996. gada albumu *[[Filth Pig]]* daļēji var pieskaitīt dūmmetāla/*[[sludge]]* žanram, bet pēdējos piecus albumus, sākot ar 2003. gada albumu *[[Animositisomina]]*, — trešmetāla žanram.

## Diskogrāfija

## Ārējās saites
* Oficiālā mājas lapa  
* Neoficiālā mājas lapa
Vana Mena

**Vana Mena** (; ; dzimusi  Cjitahē, Heilundzjanā, Ķīnas Tautas Republikā) ir ķīniešu šorttrekiste, četrkārtējā olimpiskā čempione un četrpadsmitkārtējā pasaules čempione.

Ar šo sporta veidu viņa sāka nodarboties deviņu gadu vecumā 1994. gadā.

Uzvarot 500 m distancē 2006. gada ziemas olimpiskajās spēlēs Turīnā, Vana Mena kļuva par pirmo ziemas olimpisko spēļu čempioni Ķīnas sporta vēsturē. Nākamajās olimpiskajās spēlēs Vankūverā 2010. gadā viņa kļuva par trīskārtējo olimpisko čempioni, uzvarot divās individuālajās distancēs un stafetē. Laikā no 2003. gada Vana Mena ir izcīnījusi 30 medaļas pasaules čempionātos, tai skaitā 14 zelta medaļas. Viņai piederējuši Pasaules rekordi šorttrekā 500 m un 1000 m individuālajās distancēs, bet kopā ar Ķīnas komandu arī Pasaules rekords 3000 m stafetē.
Valters fon Litvics

**Valters fon Litvics** (; dzimis , miris ) bija vācu ģenerālis, kurš kļuva plaši pazīstams pēc dalības Kapa pučā.

## Biogrāfija

Dzimis Silēzijā. Pirmā pasaules kara laikā ieņēma vairākus augstus amatus, tostarp vairākkārt komandēja dažādas brigādes. Pēc karadarbības beigām un Novembra revolūcijas, *[[Rat der Volksbeauftragten]]*, Vācijas pagaidu valdība, iecēla viņu par Reihsvēra vienību komandieri Berlīnē un tās apkārtnē. Šajā amatā 1919. gada janvārī ar brīvkorpusu palīdzību apspieda Spartaka sacelšanos.

Līdzīgi daudziem Reihsvēra virsniekiem, Litvics bija Versaļas miera līguma oponents. Īpašu viņa nepatiku izraisīja noteikumi par bruņoto spēku samazināšanu līdz 100 000 vīriem, brīvkorpusu izformēšanu un 900 Reihsvēra virsnieku atlaišanu, kuri tika apsūdzēti kara noziegumos. Viņš cerēja, ka būs iespējams ignorēt šo līguma daļu. Pēc tam, kad aizsardzības ministrs Gustavs Noske Litvicu atlaida no vairākiem amatiem, 1920. gada martā viņš izlēma rīkoties. Izmantojot brīvkorpusa *[[Marinebrigade Ehrhardt]]* nevēlēšanos tapt izformētam, Litvics to pievilka pie Berlīnes robežas un vēlāk ar tā palīdzību okupēja Berlīni, kad Noske atteicās pakļauties viņa prasībām. Tā kā Litvicam un viņa biedriem pietrūka atbalsta no vecās elites un sabiedrības kopumā, tad apvērsums ilga tikai dažas dienas. Litvics, kurš apvērsuma valdībā ieņēma aizsardzības ministra amatu, 17. martā izbrauca no valsts uz Zviedriju.

Kādu laiku viņš dzīvoja Ungārijā, bet pēc amnestijas, 1924. gadā atgriezās dzimtenē. Bija Vācijas Tēvzemes partijas () biedrs. Miris Breslavā 1942. gadā.

Valtera fon Litvica dēls ģenerālis Smilo fon Litvics arī bija Dzelzs krusta Bruņinieka krusta ar Ozollapām un Zobeniem kavalieris. Pēc kara kalpoja bundesvērā. Meitas vīrs ģenerālis Kurts fon Hammeršteins-Ekvords kādu laiku bija reihsvēra komandieris un bija pazīstams nacistu pretinieks.

## Ārējās saites

* Valtera fon Litvica biogrāfija
Hermanis Ērharts

[250px|right|thumb|Hermanis Ērharts. Foto uzņemts [Kapa pučs|Kapa puča laikā 1920. gada martā.]] 
**Hermanis Ērharts** (;  — ) bija vācu virsnieks un nacionālists, brīvkorpusa *[[Marinebrigade Ehrhardt]]* komandieris no 1918. līdz 1920. gadam.

## Biogrāfija
Dzimis Bādenā-Virtembergā mācītāja ģimenē. Jaunībā iestājies Vācijas Impērijas flotē. 1904. gadā H. Ērharts piedalījās dumpja apspiešanā Namībijā. Pirms Pirmā pasaules kara sākuma dienēja uz mīnkuģa par kapteini-leitnantu. Kara laikā viņš piedalījās operācijās Ziemeļjūrā un Baltijas jūrā, tostarp kaujās Skageraka jūras šaurumā.

Pēc Kompjeņas pamiera noslēgšanas 1918. gadā Ērhartam, kurš tobrīd bija korveten-kapteinis (), bija jānodod savs kuģis britiem, tomēr viņš nepakļāvās pavēlei un aizveda kuģi uz Vilhelmshāfeni. Lai arī Hermaņas Ērharta pakāpe sauszemes spēkos atbilda tikai majoram, tomēr pēc kara viņam izdevās saformēja Otro brīvprātīgo jūras brigādi, kas plašāk bija pazīstama kā *Marinebrigade Ehrhardt*. Tajā dienēja apmēram 6 000 cilvēku. Šī brigāde, kas bija brīvkorpuss, piedalījās vairāku komunistu un sociālistu nemieru apspiešanā dažādos Vācijas reģionos. Politisko uzskatu ziņā viņš tobrīd bija monarhists un Versaļas miera līguma oponents.

1920. gada martā brigāde piedalījās Kapa pučā. Pēc puča izgāšanās Ērharts bija spiests bēgt no Vācijas, tomēr drīz vien viņš atgriezās. Ērharta vadībā Bavārijā tika izveidota slepena teroristiska organizācija "Konsuls" un vēlāk slepenā Vikingu līga. Alus puča laikā Ērharts atteicās atbalstīt Ādolfu Hitleru un NSDAP. Vēlāk neveiksmīgi konkurēja ar Hitleru par vadošo lomu Veimāras Republikas nacionālistisko spēku vidē. Daudzi viņa līdzgaitnieki laika gaitā no viņa novērsās un pievienojās NSDAP.

Garo nažu nakts laikā bija paredzēts nogalināt Ērhartu, bet viņam izdevās aizbēgt uz Austriju. Pēc tam viņš aizgāja no politikas. 1948. gadā ieguva Austrijas pilsonību. Šajā valstī pavadīja atlikušo dzīvi līdz pat savai nāvei 1971. gadā.

## Ārējās saites
* Hermaņa Ērharta biogrāfija 
* Hermanis Ērharts un viņa brigāde
Rietumantarktīda

thumb|200px|right|Rietumantarktīda
**Rietumantarktīda** ir mazākais no diviem galvenajiem Antarktīdas reģioniem. Tā atrodas Rietumu puslodē, uz rietumiem (attiecībā pret 0° meridiānu) no Transantarktīdas kalnu grēdas Klusā un Atlantijas okeānu krastā. Ietver Antarktīdas pussalu, Mērijas Bērdas Zemi, Elsvērta Zemi, dažkārt Rietumantarktīdai pieskaita arī Rosa un Ronnes šelfa ledājus.

Lai arī Rietumantarktīdas nosaukums tiek lietots jau no 20. gadsimta sākuma, tikai Starptautiskā ģeofizikas gada un tam sekojošo pētījumu laikā tika atklāts, ka Transantarktīdas kalni tiešām sadala kontinentu divās daļās. Nosaukums formāli tika apstiprināts 1962. gadā.

## Atsauces
Raits

**Raits** () ir populārs angļu uzvārds.
Raits var būt:

* Raits (personvārds), vīriešu personvārds

* brāļi Raiti (*Wright brothers* — Orvils Raits (*Orville Wright*) un Vilburs Raits (*Wilbur Wright*)) — amerikāņu izgudrotāji un konstruktori, izgudroja pirmo lidmašīnu;
* Beilijs Raits (*Bailey Wright*) — Austrālijas futbolists (1992);
* Billijs Raits (*William Wright*) — Anglijas futbolists un futbola treneris (1924—1994);
* Delons Raits (*Delon Wright*) — amerikāņu basketbolists (1992);
* Dorels Raits (*Dorell Wright*) — amerikāņu basketbolists (1985);
* Džefrijs Raits (*Jeffrey Wright*) — amerikāņu aktieris (1965);
* Džo Raits (*Joe Wright*) — angļu kinorežisors (1972);
* Edgars Raits (*Edgar Wright*) — angļu režisors, scenārists un producents (1974);
* Frenks Loids Raits (*Frank Lloyd Wright*) — amerikāņu arhitekts (1867—1959);
* Giljermo Heidens Raits (*Guillermo Hayden Wright*) — meksikāņu polo spēlētājs, olimpiskās bronzas medaļas ieguvējs (1872—1949);
* Ians Raits (*Ian Wright*) — angļu futbolists un komentētājs (1963);
* Kempbels Raits (*Campbell Wright*) — Jaunzēlandes un ASV biatlonists (2002);
* Riks Raits (*Rick Wright*) — angļu mūziķis (1943—2008).

## Skatīt arī
* Raita
Evita Trušele

**Evita Trušele** (dzimusi  Latvijas PSR, PSRS) ir latviešu šķēpmetēja. Evitas personīgais rekords ir 48,59 m, kas tika uzstādīts 2007. gadā Ventspilī. Absolvējusi Rīgas 25. vidusskolu. Latvijas II Olimpiādē izcīnīja sudraba medaļu.

## Personīgie rekordi

## Lielākie sasniegumi

## Sezonu labākie rezultāti

## Piezīmes un atsauces

## Ārējās saites
Kristīne Buša

**Kristīne Buša** (dzimusi ) ir latviešu šķēpmetēja. Kristīnes personīgais rekords ir 54,58 m, kas tika uzstādīts 2009. gadā Kauņā. Absolvējusi Rīgas 25. vidusskolu.

## Personīgie rekordi

## Lielākie sasniegumi

## Sezonu labākie rezultāti

## Ārējās saites
Mindless Self Indulgence

***Mindless Self Indulgence*** ir amerikāņu sintpanka grupa, kas izveidojās 1997. gadā Ņujorkā. Grupas mūzika ir veidota pankroka, alternatīvā roka, elektronikas, hiphopa un industriālās mūzikas stilā, bet paši dalībnieki to raksturo kā "*industrial jungle pussy punk*". Grupas nosaukums ir cēlies no Džimija Urīna albuma *Mindless Self-Indulgence* nosaukuma. Grupa ir izdevusi 5 albumus un 4 EP.

## Diskogrāfija
### Studijas albumi
* 1999: *[[Tight (albums)|Tight]]*
* 2000: *[[Frankenstein Girls Will Seem Strangely Sexy]]*
* 2005: *[[You'll Rebel to Anything]]*
* 2008: *[[If (albums)|If]]*
* 2011: *[[Tighter]]*
* 2013: *[[How I Learned to Stop Giving a Shit and Love Mindless Self Indulgence]]*

### EP
* 1995: *Mindless Self Indulgence*
* 2004: *Despierta Los Niños/*
* 2008: *Another Mindless Rip Off*
* 2010: *<3*

## Atsauces

## Ārējās saites
* Grupas oficiālā mājaslapa 
* MySpace profils 
* Oficiālais grupas YouTube kanāls 
* Last.fm profils 
* Spotify profils
Stalingrad Cowgirls

**Stalingrad Cowgirls** ir trīs meiteņu pankroka grupa no mazas Somija pilsētiņas Sallas, 60 km attālumā no polārā loka. Grupa izveidojās 2005. gadā un 2007. gadā tā parakstīja līgumu ar ierakstu kompāniju Warner Music Finland. Grupa ir izdevusi divus studijas albumus: *[[Somewhere High]]* un *[[Kiss Your Heart Goodbye]]*.

## Grupas dalībnieces
* Enni Kivela (dzimusi 1990. gadā) — spēlē ģitāru, dzied
* Rīna Kivela (dzimusi 1988. gadā) — spēlē bungas
* Henna Vārala (dzimusi 1990. gadā) — spēlē basģitāru

## Diskogrāfija
### Studijas albumi
* 2007: *[[Somewhere High]]*
* 2010: *[[Kiss Your Heart Goodbye]]*

### Singli
* 2007: "You Won't Get It"
* 2007: "Let Me Make It Real"
* 2008: "Sukset" (veicināšanas singls)
* 2010: "Baby Girl"
* 2010: "911"

### Mūzikas video
* *You Won't Get It* (2007)
* *Baby Girl* (2010)

## Atsauces

## Ārējās saites
* Grupas oficiālā mājaslapa 
* MySpace profils
Sapieris (filma)

**"Sapieris"** () ir 2008. gada ASV kara trillera filma. Filmas režisore ir Ketrina Bigelova, scenāriju sarakstīja Marks Bols. Filmas darbība lielākoties notiek Irākā, bet filmēšana norisinājās Jordānijā, netālu no Irākas robežas.

Filma tika nominēta deviņām Amerikas Kinoakadēmijas balvām un sešās nominācijās tā uzvarēja, tajā skaitā arī nominācijās labākā filma, labākais režisors un labākais oriģinālscenārijs. Šī ir *[[Summit Entertainment]]* veiksmīgākā filma. 2016. gada BBC 100 labāko 21. gadsimta filmu sarakstā "Sapieris" ierindojās 67. vietā.

## Atsauces

## Ārējās saites
*
Čaks Noriss

**Karloss Rejs "Čaks" Noriss** (; dzimis , miris ) bija amerikāņu cīņas mākslas meistars, aktieris un masu mediju personība. Pēc dienesta ASV Gaisa spēkos viņš uzsāka cīņas mākslas karjeru un nodibināja savu skolu *Chun Kuk Do*.

Čaks Noriss uzvarēja daudzos cīņas mākslas čempionātos. 1968. gadā Ņujorkā Čaks Noriss kļuva par Visamerikas čempionu karatē. Šā turnīra laikā viņš iepazinās ar Brūsu Lī, kas piegāja pie viņa un jautāja, vai viņš būtu ar mieru trenēties kopā. 1970. un 1980. gados Noriss piedalījās vairākās asa sižeta kinofilmās, tai skaitā "Drakona ceļš" (*Way of the Dragon*) kopā ar Brūsu Lī, un bija kinokompāniju apvienības *[[The Cannon Group]]* zvaigzne. Pēc tam viņš no 1993. līdz 2001. gadam spēlēja galveno lomu televīzijas seriālā "Volkers, Teksasas reindžers", kā rezultātā viņš ieguva "skarbā vīra" tēlu, kas 2005. gadā kļuva par interneta fenomenu Čaka Norisa fakti, aprakstot dažādas neticamas Norisa spēka izpausmes.

Noriss bija pārliecināts kristietis un politiski konservatīvs, ir sarakstījis vairākas grāmatas par kristietību un ziedojis līdzekļus vairākiem republikāņu kandidātiem un kustībām. 2007. un 2008. gadā viņš aktīvi atbalstīja bijušā Ārkanzasas gubernatora Maika Hakabija izvirzīšanu par republikāņu prezidenta kandidātu 2008. gada vēlēšanās. Noriss rakstīja  sleju konservatīvā tīmekļa vietnē *WorldNetDaily*.

2026. gadā Čaks Noriss tika hospitalizēts Havaju salās un drīz nomira.

## Atsauces

## Ārējās saites

*
Noriss

**Noriss** ir angļu uzvārds. Dažos gadījumos uzvārds atvasināts no vidusangļu valodas *norreis*, *noreis*, *norais*; un anglonormāņu franču valodas *noreis*. Šādos gadījumos uzvārds cēlies no elementiem, kas nozīmē "ziemeļnieks", un attiecās uz cilvēkiem no Norvēģijas un Ziemeļanglijas un Skotijas. Citos gadījumos uzvārds ir atvasināts no vidusangļu personvārda *Norreis*, kas savukārt ir atvasināts no *norreis*. Citos gadījumos uzvārds ir atvasināts no vidusangļu valodas *norice*, *nurice* un senfranču *norrice*, *nurrice*. Šādos gadījumos uzvārds ir atvasināts no elementiem, kas nozīmē "medmāsa", "audžuvecāks". Noriss var būt:

* Artūrs Noriss (*Arthur Norris*), britu tenisists (dzimšanas un miršanas gadi nav zināmi);
* Čaks Noriss (*Chuck Norris*), ASV cīņas mākslas meistars un aktieris (1940–2026);
* Dīns Noriss (*Dean Norris*), ASV aktieris (dzimis 1963. gadā);
* Džošs Noriss (*Josh Norris*), ASV hokejists (dzimis 1999. gadā);
* Lando Noriss (*Lando Norris*), britu autosportists (dzimis 1999. gadā).

## Atsauces
Elsvērta Zeme

**Elsvērta Zeme** () ir dabas apgabals Rietumantarktīdā. Aizņem teritoriju no Antarktīdas pussalas un Belinshauzena jūras ziemeļos līdz Mērijas Bērdas Zemei rietumos, Ronnes šelfa ledājam austrumos un Karalienes Elizabetes Zemei dienvidaustrumos starp 103°24'W un 79°45'W. Iekļauj Elsvērta kalnu grēdu ar kontinenta augstāko virsotni Vinsona kalnu (). Belinshauzena jūras piekrastē ir Eitsa un Braiena krasti, gar Ronnes šelfa ledāju — Zumberga krasts.

Elsvērta Zeme 1962. gadā nosaukta par godu amerikāņu polārpētniekam Linkolnam Elsvērtam *(Lincoln Ellsworth)*, kurš 1935. gadā veica transkontinentālu lidojumu no Dandī salas līdz Rosa šelfa ledājam.

Elsvērta Zemē nav vissezonas polārstaciju. No 1973. līdz 1988. gadam darbojās amerikāņu polārstacija Saipla Elsvērta kalnos darbojas trīs vasaras stacijas: čīliešu Arturoparodi un Antoniouneeusgana, kā arī privātās tūristu apkalpošanas bāze Petriothilsa (slēgta) un Jūnionglečera. Zemes ziemeļaustrumos — slēgtā amerikāņu vasaras stacija Eitsa.

## Atsauces
Oglekļa pēdas nospiedums

**Oglekļa pēdas nospiedums** ir kopējais siltumnīcefekta gāzu izmešu apjoms, kas rodas no precēm un pakalpojumiem to radīšanas, izplatīšanas un lietošanas laikā.

## Atsauces

## Ārējās saites
* Oglekļa pēdas nospieduma aprēķinātājs
Kuršu kāpu nacionālais parks

**Kuršu kāpu nacionālais parks** jeb **Kuršu strēles nacionālais parks** () ir viens no pieciem Lietuvas nacionālajiem parkiem. Tas tika izveidots 1991. gadā, lai aizsargātu Kuršu kāpas un Kuršu jomas unikālo ekosistēmu.

## Atsauces

## Ārējās saites

*
Jana Kaska

**Jana Kaska** (; dzimusi  Igaunijā) ir igauņu dziedātāja. Jana uzvarēja 2008. gada Igaunijas TV konkursu *Eesti otsib superstaari*, kas ir Igaunijas versija TV šovam *Pop Idol*. 2009. gadā izdeva debijas studijas albumu *[[Face in the Mirror]]*.

## Diskogrāfija
### Studijas albumi
* 2009: *[[Face in the Mirror]]*

### Singli
* 2008: "Leaving You For Me"
* 2009: "Face in the Mirror"
* 2009: "Dirty On The Dancefloor" (kopā ar Gash Mo)

## Ārējās saites
* Allstarz profils
BESM

**BESM** (, saīsinājums no *Lielā (ātrdarbīgā) elektroniskā skaitļošanas mašīna*) bija PSRS skaitļošanas mašīnu sērija, kura paredzēta plaša uzdevumu loka risināšanai. 

## ''БЭСМ-2'' (1958)
Šī bija pirmā elektroniskā skaitļošanas mašīna *БЭСМ* sērijā, ko izstrādāja PSRS Zinātņu akadēmijas Precīzās mehānikas un skaitļošanas tehnikas institūts (*Институт точной механики и вычислительной техники*). Galvenie tehniskie parametri: 20 000 operāciju sekundē, 4 000 elektronisko lampu un 5 000 pusvadītāju diodes. Mašīnas tika ražotas laikā no 1958. līdz 1962. gadam. Pavisam saražoja 67 šādas mašīnas. 

## ''БЭСМ-4'' (1965)
*БЭСМ-4* mašīnas atšķiras ar savu ātrdarbību — 20 tūkstoši operāciju sekundē. Mašīna varēja strādāt arī ar attālinātiem objektiem caur telefonu sakaru kanāliem. Standarta konfigurācijā sakaru kanālu nebija. *БЭСМ-4* tika ražota no 1965. gada un pavisam saražoja 30 mašīnas. 

Priekš *БЭСМ-4* pastāvēja vismaz 3 dažādi kompilatori *Алгол-60* un *[[Fortran]]* programmēšanas valodām, vismaz 2 dažādi assembleri ar *Epsilon* valodu. 

## Modeļi, tehniskie parametri un konfigurācija

Pirmie datori parādījās 1971. gadā. Tos ražoja rūpnīcās Kazaņā un Minskā. Pēdējās mašīnas tika ražotas 1998. gadā (*ЕС-1220*). Pavisam saražoja vairāk nekā 15 000 *ЕС ЭВМ* mašīnu.
Gandrīz visi šie projekti tika apturēti 1990. gadu sākumā pēc PSRS sabrukuma. Pēdējās ЕС sērijas mašīnas tika ražotas jau ar IBM licenci un aprīkojumu.

Visu šo datoru pamats bija plates 140 x 150 mm lielumā. Konstruktīvi šie datori bija kā lieli skapji, kuru augstums bija cilvēka augumā. Tiem bija arī perifērijas iekārtas — printeri, magnētisko lenšu datu nesēji un magnētiskie diski. 
Mašīnām bija konkrēts funkcionālo bloku sadalījums: procesora vieta, operatīvās atmiņas bloks u.c. 
Lai izvietotu visus šī datora blokus, bija vajadzīga atsevišķa telpa (vai pat vairākas telpas) ar kopējo platību vismaz 25 — 30 m2, bija vajadzīga arī īpaša grīda, lai būtu, kur likt visus kabeļus. Grīdā bija arī ventilācijas un dzesēšanas sistēmas. 

Kopumā galvenā datoru īpašība bija to ātrdarbība. Procesors veica no dažiem desmitiem tūkstošu līdz dažiem miljoniem operāciju sekundē. Operatīvās atmiņas daudzums bija no 64 kb pirmajos datoros līdz pat 16 MB pēdējiem datoriem. Perifērijas iekārtas bija apmaināmas savā starpā, bet procesori un atmiņa — nē.
36. autobusu maršruts (Rīga)

**36. autobusu maršruts** ir Rīgas sabiedriskā transporta autobusu maršruts, kas kursē no Imantas līdz Vakarbuļļiem.

36. autobusu maršruta kopējais garums ir 49,742 km. Maršruta **[[Imanta (Rīga)|Imanta]]** — **[[Vakarbuļļi]]** kopējais garums ir 24,990 km, bet maršruta **[[Vakarbuļļi]]** — **[[Imanta (Rīga)|Imanta]]**  kopējais garums ir 24,752 km.

Darbdienās pa 36. autobusu maršrutu kursē 6 autobusi, tāpat arī brīvdienās — 6 autobusi. 36. autobusu maršrutu apkalpo 6. autobusu parks.

## Maršruts
**[[Imanta (Rīga)|Imanta]]** — **[[Vakarbuļļi]]** kursē pa šādām ielām: Airītes iela, Kurzemes prospekts, Jūrmalas gatve, Anniņmuižas bulvāris, Bebru iela, Kurzemes prospekts, Kleistu iela, Lielā iela, Silikātu iela, Gaigalas iela, Stūrmaņu iela, Gobas iela, Kapteiņu iela, Flotes iela, Parādes iela, Dzintara iela, Ilmeņa iela un ceļš bez nosaukuma.

**[[Vakarbuļļi]]** — **[[Imanta (Rīga)|Imanta]]** kursē pa šādām ielām: ceļš bez nosaukuma, Ilmeņa iela, Dzintara iela, Parādes iela, Flotes iela, Kapteiņu iela, Gobas iela, Stūrmaņu iela, Gaigalas iela, Silikātu iela, Lielā iela, Kleistu iela, Kurzemes prospekts, Bebru iela, Anniņmuižas bulvāris, Jūrmalas gatve un Kurzemes prospekts.

## Pieturvietas
[thumb|255px|36. autobusu maršruts, [Imanta (Rīga)|Imanta, Anniņmuižas bulvāris. 2009. gads.]]
[thumb|255px|36. maršruta autobuss galapunktā [Imanta (Rīga)|Imantā.]]
[thumb|255px|36. maršruta autobuss [Flotes iela (Rīga)|Flotes ielā Daugavgrīvā]]
thumb|255px|36. maršruta autobuss Kurzemes prospektā
thumb|255px|36. maršruta autobuss Lielā ielā
thumb|255px|36. maršruta autobuss Kleistu ielā

36. autobusu maršrutā pavisam kopā ir 80 pieturas. Maršrutā **[[Imanta (Rīga)|Imanta]]** — **[[Vakarbuļļi]]** ir 41 pietura, bet maršrutā **[[Vakarbuļļi]]** — **[[Imanta (Rīga)|Imanta]] 5** ir 38 pieturas.

## Maršruts ar mainītu virzienu
**[[Imanta (Rīga)|Imanta]]** — **[[Daugavgrīva]]** kursē pa šādām ielām: Airītes iela, Kurzemes prospekts, Jūrmalas gatve, Anniņmuižas bulvāris, Bebru iela, Kurzemes prospekts, Kleistu iela, Lielā iela, Silikātu iela, Gaigalas iela, Stūrmaņu iela, Gobas iela, Kapteiņu iela, Flotes iela un Parādes iela.

**[[Daugavgrīva]]** — **[[Imanta (Rīga)|Imanta]] 5** kursē pa šādām ielām: Parādes iela, Flotes iela, Kapteiņu iela, Gobas iela, Stūrmaņu iela, Gaigalas iela, Silikātu iela, Lielā iela, Kleistu iela, Kurzemes prospekts, Bebru iela, Anniņmuižas bulvāris, Jūrmalas gatve un Kurzemes prospekts.

## Maršruts ar mainītu virzienu pieturvietas
36. autobusu maršruta maršrutā ar mainītu virzienu pavisam kopā ir 63 pieturas. Maršrutā **[[Imanta (Rīga)|Imanta]] 5** — **[[Daugavgrīva]]** ir 33 pieturas, bet maršrutā **[[Daugavgrīva]]** — **[[Imanta (Rīga)|Imanta]] 5** ir 30 pieturas.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Atsauces

## Ārējās saites
* www.rigassatiksme.lv
*
Donalds Tusks

**Donalds Francišeks Tusks** (; dzimis ) ir Polijas politiķis, labējās, Seimā lielākās partijas "Pilsoņu platforma" (*Platforma Obywatelska*) līderis, Polijas premjerministrs no 2007. līdz 2014. gadam un kopš 2023. gada 13. decembra.

## Dzīvesgājums
Dzimis 1957. gadā kašūbu izcelsmes ģimenē, studēja vēsturi Gdaņskas Universitātē.

Viens no trijiem galvenajiem labējās partijas "Pilsoņu platforma" dibinātājiem 2001. gadā. Pirms tam bijis labējo partiju "Liberāli demokrātiskais kongress" (*Kongres Liberalno-Demokratyczny*) un "Brīvības ūnija" (*Unia Wolności*) biedrs. No 2001. līdz 2005. gadam bija viens no Seima vicespīkeriem. Viņš bija Polijas premjerministrs no 2007. līdz 2014. gadam, kļūstot par vienu no ilgāk amatā esošajiem premjerministriem demokrātiskās Polijas vēsturē. Viņa valdīšanas laikā Polija piedzīvoja stabilu ekonomikas izaugsmi un aktīvu integrāciju ar Eiropas Savienību.

2005. gada prezidenta vēlēšanās otrajā kārtā zaudēja Leham Kačiņskim.

2014. gada 30. augustā ievēlēts par Eiropadomes prezidentu. Viņa laikā Eiropadomes priekšgalā, Tuskam bija jāvada ES cauri vairākām svarīgām krīzēm, tostarp Lielbritānijas "*[[Apvienotās Karalistes izstāšanās no Eiropas Savienības|Brexit]]*" jautājumam, Grieķijas parādu krīzei un migrācijas krīzei.

2021. gadā Tusks atgriezās Polijas iekšpolitikā, atkal kļūstot par "Pilsoņu platformas" līderi. Pēc 2023. gada vēlēšanām viņa partija izcīnīja vairākumu Seimā, un 2023. gada 13. decembrī Tusks atkal kļuva par Polijas premjerministru.

## Personīgā dzīve
Donaldam Tuskam ir divi bērni, un viņš ir pazīstams ar savu interesi par vēsturi un literatūru. Viņš ir arī liels futbola cienītājs un atbalsta Gdaņskas futbola komandu "''Lechia Gdańsk''".

## Atsauces

## Ārējās saites

* Polijas Ministru padomes prezidenta mājaslapa ,
Tusk

***Tusk*** var būt:

* Donalds Tusks (* Donald Tusk*; dzimis 1957. gadā) — Polijas politiķis,
* "Ilknis" (*Tusk*) — 2014. gada ASV šausmu kinokomēdija.
Edvarda VII pussala

**Edvarda VII pussala** () ir ap 350 gara un vidēji 160 km plata pussala Mērijas Bērdas Zemē Antarktīdā. Atrodas starp Rosa jūru un Rosa šelfa ledāju. Pussalas ziemeļu piekraste pieder pie Sondersa krasta un tam piekļaujas Svinbērna šelfa ledājs. Tālākais ziemeļu punkts ir Kolbeka rags. Rietumu krastu apskalo Okumas līcis. Dienvidu piekraste ar Prestruda līci pieder pie Širases krasta. Pussalas augstākais punkts ir 1174 m augstā Lagorsa smaile.

Pussalu 1902. gada 30. janvārī atklāja britu polārpētnieka Roberta Skota ekspedīcija un nosauca par **Karaļa Edvarda VII Zemi** (*King Edward VII Land*) par godu tā laika Lielbritānijas karalim Eduardam VII. Pirmo izkāpšanu krastā veica japāņa Nobu Širases ekspedīcija 1912. gadā. Pēc 20. gadsimta 30. gadu amerikāņu polārpētnieka Bērda ekspedīcijām, kas noteica, ka zemei ir pussalas raksturs, to pārdēvēja par Edvarda VII pussalu.

Lielākā daļa pussalas ietilpst Jaunzēlandes pretenzijā Rosa Teritorijā.

## Atsauces
Jānis Dukšinskis

**Jānis Dukšinskis** (dzimis  Daugavpilī) ir latviešu pedagogs un politiķis, bijis vairāku partiju biedrs, 9. Saeimas un Daugavpils pilsētas domes deputāts. Šobrīd pārstāv partiju "Latvijas attīstībai".

## Biogrāfija
J. Dukšinskis dzimis Daugavpilī. 1986. gadā beidzis Daugavpils Pedagoģisko institūtu matemātikas un fizikas specialitātē. Pēc augstskolas beigām strādājis par skolotāju Lauberes pamatskolā. 1988. gadā atgriezies Daugavpilī, kur strādājis pilsētas 16. vidusskolā. Pēc tam bijis logopēdiskās internātpamatskolas direktors, no kurienes pārcēlies strādāt uz Daugavpils pilsētas izglītības pārvaldi.

Kopš 2011. gada atkal darbojas Daugavpils pašvaldībā, ir Daugavpils cietokšņa pārvaldnieks.

Precējies ar Olgu Dukšinsku, ir divas meitas.

## Politiskā darbība
Kopš 1993. gada partijas "Latvijas Ceļš" biedrs. 2005. gada Pašvaldību vēlēšanās ievēlēts Daugavpils domē no "Latvijas Ceļa" saraksta. 2006. gadā ievēlēts 9. Saeimā no Latvijas Pirmās partijas un "Latvijas Ceļa" apvienības, kļuva par LPP/LC Saeimas frakcijas vadītāja vietnieku. 2009. gadā nesekmīgi kandidēja Eiropas Parlamenta vēlēšanās. Tāpat 2010. gadā kandidēja, bet netika ievēlēts 10. Saeimas vēlēšanās no apvienības "Par Labu Latviju" saraksta un 2011. gada Saeimas ārkārtas vēlēšanās netika ievēlēts parlamentā no Šlesera Reformu partijas LPP/LC saraksta.

2011. gadā J. Dukšinskis bija viens no Daugavpils reģionālās Attīstības partijas dibinātājiem. Dibināšanas kongresā ievēlēts par jaunās partijas vadītājas, pilsētas domes priekšsēdētājas Žannas Kulakovas vietnieku. 2012. gadā kļuva par partijas priekšsēdētāju un 2013. gadā ievēlēts Daugavpils domē.

Pirms 2017. gada pašvaldību vēlēšanām J. Dukšinskis iesaistījās Latgales partijā, no tās saraksta ievēlēts Daugavpils pilsētas domē un ievēlēts arī par tās priekšsēdētāja vietnieku. No amata atbrīvots 2018. gada pašās beigās ieilgušās pašvaldības vadības krīzes laikā.

2021. gada Latvijas pašvaldību vēlēšanās ievēlēts Daugavpils domē no Latgales partijas un partijas "Latvijas attīstībai" kopējā sarksta. 2022. gada 14. Saeimas vēlēšanās kandidēja no apvienības "Attīstībai/Par!" saraksta, taču tas nepārvarēja 5% barjeru. 2025. gada pašvaldību vēlēšanās kandidēja uz vietu Daugavpils domē no partijas "Latvijas attīstībai" saraksta, taču netika ievēlēts.

## Atsauces
Eitsa krasts

**Eitsa krasts** () ir Elsvērta Zemes piekrastes daļa Rietumantarktīdā starp Veita ragu Kinga pussalā un Pfrognera ragu Flečera pussalā. Austrumos robežojas ar Braiena krastu, dienvidrietumos — ar Volgrīna krastu. Ziemeļos Eitsa krasta piekrastes daļu aizņem Ebota šelfa ledājs, kas to atdala no Tērstona, Fārvela un citām mazākām salām. Iekšzemē paceļas Džonsa kalni ar augstāko virsotni Andersona kupolu (1475 m). Krasta kopējais garums ir ap 480 km un tas stiepjas no 103°24'W līdz 89°35'W.

Krastu pirmoreiz ieraudzīja un izpētīja amerikāņu polārās ekspedīcijas 20. gadsimta 60. gados. Krasts nosaukts par godu amerikāņu ģeologam Džeimsam Eitsam *(James Eights)*, kas 1830. gadā kā pirmais pētījis Dienvidšetlendu salu ģeoloģiju un atklājis tur fosilas koksnes atliekas.

## Atsauces
Lielās mammas māja

**"Lielās mammas māja"** () ir 2000. gada ASV kinokomēdija. Filmas režisors ir Radža Gosnels, scenārija autori ir Derils Kverlss un Dons Raimers. Galvenajā lomā ir Mārtins Lorenss, kas atveido FBI aģentu, kuram ir jāizseko izbēdzis noziedznieks ar laupījumu, tādēļ viņš pārģērbjas par noziedznieka bijušās draudzenes vecomāti. Pārējās lomās filmējas Nia Longa, Pols Džamati un Terenss Hauards.

Filma "Lielās mammas māja" pārsvarā saņēma negatīvas kritiķu atsauksmes, bet neskatoties uz to filma bija finansiāli veiksmīga visā pasaulē nopelnot vairāk nekā  ASV dolāru. Filmai ir divi turpinājumi - "Lielās mammas māja 2" (2006) un "Lielās mammas: Kāds tēvs, tāds dēls" (*Big Mommas: Like Father, Like Son*, 2011).

## Atsauces

## Ārējās saites
Agris Saviels

**Agris Saviels** (dzimis ) ir bijušais latviešu hokejists, aizsargs. Karjeras lielāko daļu aizvadījis dažādos Eiropas un Latvijas klubos, 2015. un 2019. gadā kļuvis par Latvijas čempionu. Latvijas hokeja izlases sastāvā spēlējis 2006. gada olimpiskajās spēlēs, kā arī sešos pasaules čempionātos.

Pašlaik (2020) ir Latvijas čempionāta komandas HK Mogo galvenā trenera palīgs.

## Spēlētāja karjera
Profesionāļa karjeru Saviels uzsāka 1995.—96. gada sezonā, kad pievienojās Latvijas hokeja līgas klubam Rīgas "Lido Nafta", tās sastāvā aizvadot nākamās trīs sezonas.

1998. gada vasarā Saviels pārcēlās uz Ziemeļameriku, no 1999. līdz 2002. gadam spēlējot Ontārio hokeja līgas klubā Ouensaundas "Attack", taču tad trīs sezonas aizvadot Amerikas hokeja līgas kluba Hēršijas "Bears".

2005. gada vasarā Saviels atgriezās Eiropā, pievienojoties Baltkrievijas Ekstralīgā spēlējošajai HK Rīga 2000, taču sezonas otro pusi aizvadot Krievijas Augstākās līgas klubam Ņižņijnovgorodas "Torpedo".

Arī turpmākajās sezonas Saviels spēlēja dažādos Eiropas hokeja klubos, 2008.—09. gada sezonā aizvadot arī divas spēles KHL klubā Rīgas "Dinamo". 2014. gadā pievienojās HK Mogo rindām, tās sastāvā turpmākajos gados kļūstot par divkārtēju Latvijas čempionu. 2020. gadā noslēdza spēlētāja karjeru un kļuva par komandas galvenā trenera Igora Smirnova palīgu.

Latvijas izlasē debitējis  pret Krievijas hokeja valstsvienību. Kopā ar Latvijas hokeja valstsvienību ir piedalījies sešos Pasaules čempionātos, kā arī 2006. gada Turīnas ziemas olimpiskajās spēlēs. Izlases sastāvā kopumā aizvadījis 104 spēles, atzīmējies ar deviņiem rezultativitātes punktiem.

## Ārējās saites
Viens pats mājās

**"Viens pats mājās"** () ir 1990. gada ASV Ziemassvētku kinokomēdija, kuras režisors ir Kriss Kolumbuss, scenārija autors un producents Džons Hjūzs. Šī ir "Viens pats mājās" filmu cikla pirmā filma. Lomas atveido Makolijs Kalkins, Džo Peši, Denjels Stērns, Džons Hērds un Ketrina O'Hāra. Kalkins atveido Kevinu Makalisteru, zēnu, kurš aizsargā savu Čikāgas piepilsētas māju no zagļiem pēc tam, kad viņa ģimene nejauši atstājuši viņu dodoties Ziemassvētku brīvdienās uz Parīzi.

Hjūzs izdomāja filmas scenāriju, atrodoties atvaļinājumā, un sākotnējo līgumu par filmas veidošanu noslēdza ar studiju *[[Warner Bros. Pictures]]*. Tomēr *Warner Bros.* pārtrauca filmas izstrādi pēc tam, kad filmas tāme pārsniedza tai piešķirto budžetu. *[[20th Century Studios|20th Century Fox]]* pēc slepenas tikšanās ar Hjūzu uzņēmās filmas izstrādi. Drīz pēc tam sadarbības līgumus noslēdza ar Kolumbusu un Kalkinu. Filmēšana notika no 1990. gada februāra līdz maijam visā Ilinoisā.

Filmas "Viens pats mājas" pirmizrāde notika  Čikāgā, bet ASV kinoteātros to demonstrēja no 16. novembra. Tā saņēma pozitīvas atsauksmes, slavējot aktieru sastāvu, humoru un mūziku. Filmas pasaules kases ieņēmumi ir vairāk nekā 476 miljoni ASV dolāru, kļūstot par ienesīgāko kinokomēdijas spēlfilmu līdz filmas "Paģiras 2" (2011) iznākšanai, un padarīja Kalkinu par bērnu kinozvaigzni. Turklāt tā ir otrā ienesīgākā 1990. gada filma aiz filmas "Spoks". ASV tā bija skatītākā filma 12 nedēļas pēc kārtas un līdz 1991. gada jūnijam noturējās pasaulē skatītāko filmu desmitniekā. Filma iekļauta Ginesa rekordu grāmatā, kā visu laiku ienesīgākā sava žanra filma. Filma nominēta Zelta globusa balvai kategorijās "Labākā muzikālā filma vai kinokomēdija" un "Labākais aktieris mūziklā vai kinokomēdijā" (Kalkins), kā arī Amerikas Kinoakadēmijas balvai kategorijās "Labākā oriģinālmūzika" (Džons Viljamss) un "Labākā dziesma" (*Somewhere in My Memory*). Filma "Viens pats mājās" tiek uzskatīta par vienu no labākajām Ziemassvētku filmām. 1992. gadā iznāca filmas turpinājums "Viens pats mājās 2".

2023. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Sižets
Mazais Kevins ir jaunākais bērns daudzbērnu ģimenē. Katru gadu pirms Ziemassvētkiem viņa ģimene brauc ārvalstu ceļojumos. Tieši vienu dienu pirms ceļojuma uz Parīzi Kevins sastrīdas ar vecākiem un pārējiem ģimenes iemītniekiem, kas par sodu viņu aizsūta gulēt bēniņos. Ģimene aizguļas un laikā, kad viņi pamostas, jau vajadzēja braukt uz lidostu. Viss notiek lielā steigā, un Kevins pat nepamostas. Viss jau būtu labi, jo Kevins gribēja, lai viņš būtu viens pats, taču "Slapjie bandīti" ir iekārojuši Makalisteru māju, un Kevinam neklāsies viegli.

## Atsauces

## Ārējās saites
2009.—2010. gada Rīgas "Dinamo" sezona

Rīgas "Dinamo" 2009-10 bija otrā tās sezona. Rīgas "Dinamo" spēlēja Kontinentālās hokeja līgas Bobrova divīzijā. Sezonu komanda uzsāka  ar izbraukuma spēli pret Ufas "Salavat Julajev", kurā "Dinamo" zaudēja ar rezultātu 1-5.

## Regulārā sezona
SP-spēles, U-uzvaras, Z-zaudējumi, UP-uzvara pagarinājumā, ZP-zaudējumi pagarinājumā, IV-iemestie vārti, IEV-ielaistie vārti, P-ti-punkti
### Rietumu konference

### Rezultāti

## Skatīt arī
* Kontinentālā hokeja līga 2009-10
* Rīgas "Dinamo" 2008-09 sezonā

## Ārējās saites
* Līgas oficiālā mājaslapa /
Raivis Mežis

**Raivis Mežis** (dzimis  Rīgā, Latvijā) ir latviešu šķēpmetējs. Raivja personīgais rekords ir 64,15 m, kas tika uzstādīts 2006. gadā Ventspilī. Absolvējis Rīgas 25. vidusskolu.

## Personīgie rekordi

## Lielākie sasniegumi

## Ārējās saites
Lielās mammas māja 2

**"Lielās mammas māja 2"** () ir 2006. gada ASV kinokomēdija, kas ir turpinājums filmai "Lielās mammas māja" (2000) un otrā filma "Lielās mammas" filmu sērijā. Filmas režisors ir Džons Vaitsels. Galvenā lomā ir Mārtins Lorenss, kas atveido FIB aģentu Malkolmu Tērneru, pārējās lomās filmējās Nia Longa, Zekerijs Līvajs, Marks Mozess, Emīlija Protektera, Keta Deningsa un Hloja Greisa Moreca. Tāpat kā filmas iepriekšējā daļa, arī šī filma saņēma lielākoties negatīvas kritiķu atsauksmes.

Salīdzinot ar pirmajā daļā pieaugušajiem paredzēto saturu, šī ir ģimenēm draudzīgāka filma. Filmas pirmizrāde notika . Neskatoties uz sliktajām kritiķu atsauksmēm šī daļa arī bija komerciāli veiksmīga visā pasaulē nopelnot vairāk nekā  ASV dolāru pie  budžeta. Nākamā filmu sērijas daļa "Lielās mammas: Kāds tēvs, tāds dēls" (*Big Mommas: Like Father, Like Son*) tika izdota .

## Atsauces

## Ārējās saites
Rēzeknes Sporta pārvaldes stadions

**Sporta pārvaldes stadions** ir daudzfunkcionāls stadions Rēzeknē, Latvijā. Tā ietilpība ir 978 vietas.
Viens pats mājās 2

**"Viens pats mājās 2: Apmaldījies Ņujorkā"** (, vai vienkārši **Viens pats mājās 2**) ir 1992. gada Ziemassvētku kinokomēdija, kuras režisors ir Kriss Kolumbuss, scenārija autors un producents Džons Hjūzs. Tas ir turpinājums 1990. gada filmai "Viens pats mājās" un otrā filma "Viens pats mājās" filmu ciklā. Galvenās lomas filmā atveido Makolijs Kalkins, Džo Peši, Denjels Stērns, Džons Hērds, Tims Karijs, Brenda Frikere un Ketrina O'Hāra. Filmā Kevins Makalisters (Kalkins), noklīst no savas ģimenes, kas dodas atvaļinājumā uz Floridu, un nokļūst Ņujorkā.

Hjūzs pēc sešu filmu līguma parakstīšanas ar studiju *[[20th Century Studios|20th Century Fox]]*, pabeidza filmas scenāriju līdz 1991. gada februārim. Kalkina atgriešanos apstiprināja maijā, un drīz pēc tam noslēgti līgumi arī ar pārējiem aktieriem. Filmēšana notika no 1991. gada decembra līdz 1992. gada maijam, un norisinājās Ilinoisā un Ņujorkā, tostarp Rokfellera centrā un Pasaules tirdzniecības centrā.

Filmas "Viens pats mājās 2" pirmizrāde ASV notika  un to izplatīja *20th Century Fox*. Tā saņēma dažādas kritiķu atsauksmes, slavējot aktierspēli, bet kritizējot par tumšāku toni, vardarbību un līdzību ar iepriekšējo filmu. Filmas pasaules kases ieņēmumi ir gandrīz 359 miljoni ASV dolāru, kļūstot par trešo ienesīgāko 1992. gada filmu. 1997. gadā filmai izlaists turpinājums ar jaunu aktieru sastāvu "Viens pats mājās 3".

"Viens pats mājās 2" ir pēdējā sērijas filma, kurā piedalās pirmās filmas aktieru sastāvs. Tomēr Devins Retrejs atkārtoja Baza Makalistera lomu sestajā sērijas filmā *[[Home Sweet Home Alone]]*.

## Atsauces

## Ārējās saites
Silīcija ieleja

[thumb|right|275px|Skats uz pašpasludinātās Silīcija ielejas galvaspilsētas [Sanhosē (Kalifornija)|Sanhosē centrālo daļu]]

**Silīcija ieleja** (), dažkārt nepareizi tulkota kā **Silikona ieleja**, ir reģions Sanfrancisko līča reģiona dienvidu daļā, Kalifornijā, ASV. Nosaukums sākotnēji attiecās uz lielo reģionā esošo integrālo shēmu projektētāju un ražotāju skaitu, bet vēlāk sāka attiekties uz visiem reģionā esošajiem augsto tehnoloģiju uzņēmumiem. Šobrīd to izmanto kā metonīmu augsto tehnoloģiju sektoram. Lai arī dažādos citos ASV reģionos ir spēcīgi attīstījusies
tehnoloģiju izstrāde, Silīcija ieleja saglabā savu vadošo lomu ar saviem spējīgajiem uzņēmējiem, inženieriem un riska kapitālistiem. Ģeogrāfiski Silīcija ieleja iekļauj visu Santaklaras ieleju, tostarp Sanhosē pilsētu un pieguļošās komūnas, Sanfrancisko pussalas dienvidu daļu un Austrumu līci.

## Atsauces

## Ārējās saites
* Velta Mika. Silīcija ieleja. No garāžas līdz tehnoloģiju milzim. Sakaru pasaule.
Ziloņputni

**Ziloņputni** (*Aepyornithidae*) ir izmirusi nelidojošu putnu dzimta, kuru veido Aepyornis un Mullerornis ģintis. Ziloņputnu dzimta ir viena no strausveidīgo kārtas (*Struthioniformes*) dzimtām, lai gan daži sistemātiķi izdala pastāvīgu **ziloņputnu kārtu** (*Aepyornithiformes*).

## Apraksts

[thumb|left|''Madagaskaras ziloņputna'' izmērs (violetā krāsā) salīdzinājumā ar cilvēku, [strauss|strausu, un dažiem neputniem (plēsējdinozauriem)]] 
Ziloņputni bija milzīgi strausveidīgie, kuri apdzīvoja Madagaskaru. Tie ir izmiruši jau kopš 17. gadsimta. Etjēns de Flakors, franču Madagaskaras gubernators 1640. līdz 1650. gados veica ierakstus par novērotiem ziloņputniem. Madagaskaras ziloņputns bija pasaules lielākais putns, kurš bija vairāk nekā 3 metrus garš un svēra gandrīz 400&nbsp;kg. Ir atrastas Madagaskaras ziloņputna pieaugušu indivīdu un olu paliekas, no kurām dažas bija ar vairāk nekā 1 m lielu apkārtmēru un 34 cm garumu. Olas apjoms ir apmēram 160 reizes lielāks nekā vistas olai.

## Atsauces
Skubijs Dū (filma)

**"Skubijs Dū"** () ir 2002. gada ASV piedzīvojumu filma, kas uzņemta pēc Viljama Hannas un Džozefa Barberas animācijas seriāla motīviem. Tās režisors ir Radža Gosnels. Galvenās lomas atveido Fredijs Princs jaunākais (Freds), Metjū Lilards (Šagijs), Linda Kardelīni (Velma), Sāra Mišela Gelāra (Dafne) un Rovans Atkinsons.

## Sižets
Dažus gadus pēc kompānijas *Mistery inc.* izjukšanas atrakciju parka "Spoku sala" direktors Emils Mondavarius sasauc komandu kopā, lai tā varētu izmeklēt, kāpēc ar apmeklētājiem notiek, kas dīvains. Dodoties mājās daļa kļūst ļauni un maģiski. Izrādās, ka Spoku salā mīt dēmoni, kas iemiesojas atpūtnieku ķermeņos, un panāk, lai pasaulē nepastāvētu draudzība.

## Atsauces

## Ārējās saites
Aļaksejs Grišins

**Aļaksejs Grišins** (, ; dzimis  Minskā, Baltkrievijā) ir Baltkrievijas frīstailists, kas specializējies akrobātikas disciplīnā. Viņš ir 2010. gada Vankūveras olimpisko spēļu čempions.

Savu pirmo olimpisko medaļu A. Grišins izcīnīja 2002. gada ziemas olimpiskajās spēlēs Soltleiksitijā, kur viņš palika trešais. Viņa bronzas medaļa bija vienīgā medaļa, ko Baltkrievijas sportisti izcīnīja Soltleiksitijas olimpiskajās spēlēs. Piedalījās arī 2006. gada Turīnas olimpiskajās spēlēs, kur palika ceturtais. 2010. gada olimpiskajās spēlēs Vankūverā viņš izcīnīja zelta medaļu, kļūstot par pirmo un vienīgo ziemas olimpisko čempionu neatkarīgās Baltkrievijas sporta vēsturē. A. Grišinam pieder arī visu kalumu medaļas, kas iegūtas frīstaila Pasaules čempionātos. Atzīts par Baltkrievijas gada labāko sportistu 2002. gadā.

## Ārējās saites
*
Kelvins Heriss

**Kelvins Heriss** (īstajā vārdā **Ādams Ričards Vailss**, dzimis ) ir skotu dziedātājs, dzejnieks, ierakstu producents un dīdžejs. Viņa debijas albums ar nosaukumu *[[I Created Disco]]* nāca klajā 2007. gadā, kurā lielu klausītāju popularitāti izpelnījās singli *[[Acceptable in the 80s]]* un *[[The Girls]]*. Viņš ir arī sarakstījis un producējis dziesmas citiem māksliniekiem, kā piemēram, Kailijai Minogai viņas albumā "X" un sadarbojies ar *[[Dizzee Rascal]]* singlam *[[Dance Wiv Me]]*.

Viņa otrais studijas albums *[[Ready for the Weekend]]* nāca klajā 2009. gada 17. augustā un sasniedza 1. vietu Lielbritānijas albumu topos 23. augustā. Tajā ir tādi singli kā *[[I'm Not Alone]]*, *[[Ready for the Weekend (dziesma)|Ready for the Weekend]]*, *[[Flashback]]* un *[[You Used to Hold Me]]*. Kelvins ir izdevis arī albumus *[[18 Months]]* (2012) un *[[Motion]]* (2014). Tajos iekļauti tādi singli kā *I Need Your Love, Sweet Nothing, Summer, Under Control, Outside.*

Heriss pēc *Forbes* datiem ir bagātākais dīdžejs ar nopelnītiem 66 miljoniem dolāru (2015).

## Diskogrāfija

### Singli

## Atsauces

## Ārējās saites
* Oficiālā mājaslapa
King Crimson

***King Crimson*** ir 1969. gadā izveidota angļu rokgrupa. Grupa tiek uzskatīta par vieniem no progresīvā roka pionieriem, tā savas darbības laikā ir ietekmējusies un pārņēmusi tehniku no dažādiem, ļoti atšķirīgiem mūzikas virzieniem, sākot no džeza, klasiskās mūzikas un eksperimentālās mūzikas līdz psihedēliskajam rokam, smagajam metālam, jaunajam vilnim, smagajam rokam, gamelānam, folkmūzikai, elektronikai un *[[drum and bass]]*.

*King Crimson* darbību var raksturot arī ar grupas dalībnieku maiņām un ilglaicīgiem grupas muzikālās darbības pārtraukumiem.

## Vēsture
*King Crimson* sākotnējais sastāvs bija nozīmīgs, tomēr ļoti īslaicīgs un pēc mazāk kā gada kopesamības tas jau mainījās. 1970. un 1971. gadā grupa piedzīvoja vairākas tās dalībnieku izmaiņas un tās mūzika studijas ierakstos un koncertos atšķīrās ļoti krasi, grupas dalībniekiem cenšoties eksperimentēt ar džezu, fankmūziku un klasisko kamermūziku. 1972. gadā grupas sastāvs kļuva stabilāks un grupa mūzikā attīstīja brīvās improvizācijas tehniku, jaucot smago roku, laikmetīgo klasisko mūziku, brīvo džezu un džezroku, bet tad izjūkot 1974. gadā.

Grupa atkal apvienojās 1981. gadā ar citu sastāvu. Šajā laikā tika izdoti vairāki ieraksti, kuros bija spēcīga muzikāla ietekme no jaunā viļņa un gamelāna. Pēc trīs gadiem *King Crimson* atkal pārtrauca darboties. 1994. gadā grupas darbība tika atjaunota otro reizi. Šajā laikā grupas skanējumam klāt nāca arī ietekmes no industriālā roka un grandžmūzikas. Vēlāk, jau 21. gadsimtā, grupas mūzikā ienāca arī *[[drum and bass]]* ritma elementi, plašs MIDI pielietojums.

Pašreizējais grupas darbības statuss nav skaidrs. Neskatoties uz to, ka grupas līderis Roberts Frips ir atzinis, ka viņš neizjūt vēlmi strādāt ar *King Crimson*, viņš un citi *King Crimson* dalībnieki darbojas blakusprojektos ar tādiem nosaukumiem kā *ProjeKCts* un *Jakszyk, Fripp and Collins*. 2012. gadā Frips izteicās *Financial Times*, ka ir aizgājis no mūzikas.

## Diskogrāfija
### Studijas albumi
* *[[In the Court of the Crimson King]]* (1969. gada oktobris); US #28 UK #3
* *[[In the Wake of Poseidon]]* (1970. gada maijs); US #31 UK #4
* *[[Lizard]]* (1970. gada decembris); US #113 UK #29
* *[[Islands]]* (1971. gada decembris); US #76 UK #30
* *[[Larks' Tongues in Aspic]]* (1973. gada marts); US #61 UK #20
* *[[Starless and Bible Black]]* (1974. gada jūnijs); US #64 UK #28
* *[[Red (King Crimson albums)|Red]]* (1974. gada novembris); US #66
* *[[Discipline (King Crimson albums)|Discipline]]* (1981. gada septembris); US #45
* *[[Beat]]* (1982. gada jūnijs); US #52
* *[[Three of a Perfect Pair]]* (1984. gada marts); US #58 UK #30
* *[[THRAK]]* (1995. gada aprīlis); US #83
* *[[The ConstruKction of Light]]* (2000. gada maijs)
* *[[The Power to Believe]]* (2003. gada marts); US #150

### EP ieraksti
* *[[Vrooom]]* (1994. gads)
* *[[Level Five]]* (2001. gads)
* *[[Happy with What You Have to Be Happy With]]* (2002. gads)

## Atsauces

## Ārējās saites

* Oficiālā tīmekļa vietne 
* DGM Live
Maksimiliāns II Hābsburgs

**Maksimiliāns II** (, , , ; dzimis , miris ) bija Hābsburgu dinastijas Svētās Romas impērijas ķeizars no 1564. gada līdz savai nāvei, kā arī Bohēmijas, Ungārijas, Horvātijas karalis un Austrijas lielhercogs.

## Dzīvesgājums
Dzimis Vīnē, jaunību pavadīja Spānijā. Guva pieredzi militārā jomā, kad viņa tēvocis ķeizars Kārlis V 1544. gadā karoja pret Franciju, kā arī Šmalkaldenes līgas karā no 1546. līdz 1547. gadam. 1548. gadā Maksimiliāns apprecējās ar savu māsīcu Mariju, Kārļa V meitu. Kārlis V vēlējās, lai par ķeizaru kļūtu viņa dēls Filips Hābsburgs (vēlākais Spānijas karalis), tomēr pēc Kārļa nāves par ķeizaru ievēlēja Kārļa brāli Ferdinandu I — Maksimiliāna tēvu. Pēc tēva nāves viņa troņus mantoja Maksimiliāns II.

Politiski Maksimiliāns valdīšanas laikā lavierēja starp katoļu un protestantu nometnēm. Laulībā Maksimiliānam piedzima deviņi dēli un sešas meitas. Trīs no dēliem paši kļuva par Svētās Romas imperatoriem, bet divas meitas — par karalienēm (Spānijā un Francijā). 1575. gadā daļa Žečpospolitas augstmaņu Maksimiliānu ievēlēja par Polijas karali opozīcijā pret Stefanu Batoriju. Miris 1527. gadā, gatavojoties iebrukumam Polijā. Maksimiliāna II laikā tika sākta Šēnbrunnas pils celtniecība.

## Ārējās saites
Maksimiliāns II

**Maksimiliāns II** var būt:

* Maksimiliāns II Hābsburgs (*Maximilian II.*; 1527—1576) — Svētās Romas impērijas imperators;
* Maksimiliāns II Emanuels (*Maximilian II. Emanuel*; 1662—1726) — Bavārijas kūrfirsts;
* Maksimiliāns II Jozefs (*Maximilian II. Joseph*; 1811—1864) — Bavārijas karalis.
Maksimiliāns I

**Maksimiliāns I** var būt:

* Maksimiliāns I Hābsburgs (*Maximilian I.*, 1459—1519) — Svētās Romas impērijas imperators;
* Maksimiliāns I Vitelsbahs (*Maximilian I.*, 1573—1651) — Bavārijas kūrfirsts;
* Maksimiliāns I Jozefs (*Maximilian I. Joseph*, 1756—1825) — Bavārijas karalis;
* Maksimiliāns I Hābsburgs (Meksika) (*Maximiliano I*, 1832—1867) — Meksikas imperators.
Maksimiliāns III

**Maksimiliāns III** var būt:

* Maksimiliāns III Habsburgs (*Maximilian III.*, 1558 - 1618) - Austrijas lielhercogs
* Maksimiliāns III Jozefs (*Maximilian III. Joseph*, 1727 - 1777) - Bavārijas kūrfirsts
Maksimiliāns

**Maksimiliāns** ir latīņu izcelsmes vārds ar nozīmi "lielākais"

**Maksimiliāns** var būt:

* Maksimiliāns I - vairāku monarhu vārds
* Maksimiliāns II - vairāku monarhu vārds
* Maksimiliāns III - vairāku monarhu vārds
* Maksimiliāns IV - skat. Maksimilians I Jozefs
Rokfellera plato

**Rokfellera plato** () ir daļa no Rietumantarktīdas ledus plakankalne Mērijas Bērdas Zemē. Atrodas starp Širases un Saipla krastiem pie Rosa šelfa ledāja rietumos un Holika-Kenjona plato austrumos. Plato augstums ir no 1000 līdz 1500 m vjl. Atklājis amerikāņu polārpētnieks Ričards Bērds 1934. gadā un nosaucis ekspedīcijas patrona Džona Rokfellera jaunākā *(John D. Rockefeller, Jr.)* vārdā.

Kopš 1999. gada plato darbojas amerikāņu vasaras polārstacija Bērdkampa.

## Atsauces
Skubijs Dū 2: Briesmoņi savā vaļā

**"Skubijs Dū 2: Briesmoņi savā vaļā"** () ir 2004. gada ASV un Kanādas kopražojuma piedzīvojumu filma, kuras režisors ir Radža Gosnels. Tā ir turpinājums filmai "Skubijs Dū" (2002).

## Atsauces

## Ārējās saites
Tina Maze

**Tina Maze** (; dzimusi  Sloveņgradecā, Slovēnijā) ir slovēņu bijusī kalnu slēpotāja.

Viņa ir divkārēja olimpiskā čempione,  Sočos uzvarot gan nobraucienā, gan milzu slalomā.  Vankūverā izcīnījusi divas sudraba medaļas — supergigantā un milzu slalomā. Vankūveras olimpisko spēļu atklāšanas ceremonijā T. Maze bija Slovēnijas karognesēja. Pasaules čempionātā izcīnījusi četras zelta un piecas sudraba medaļas.

Pasaules kausa posmos sāka piedalīties 1999. gada janvārī, kad 15 gadu vecumā debitēja pašmāju sacensībās Mariborā. T. Maze ir uzvarējusi 26 Pasaules kausa posmos, no tiem visvairāk (14) uzvaras iegūtas milzu slalomā. 2013. gadā uzvarēja Pasaules kausa kopvērtējumā. Tajā pašā sezonā uzvarēja arī supergiganta un milzu slaloma disciplīnu ieskaitēs.

2015. gada maijā paziņoja, ka paņems pārtraukumu no sacensībām uz gadu, lai koncentrētos studijām. 2016. gada 20. oktobrī T. Maze paziņoja, ka beidz aktīvā sporta karjeru. 2017. gada 7. janvārī milzu slalomā Mariborā aizvadīja atvadu sacensības, vietā, kur 1999. gadā debitēja Pasaules kausa izcīņā.

## Atsauces

## Ārējās saites

*